Under andre verdenskrig klarte han i «Operasjon Rubble» å føre skipet MS «Taurus», som var en av Kvarstadbåtene, trygt fra Göteborg i Sverige til Storbritannia. Skipet ble ført igjennom en tysk blokade, lastet med viktig svensk krigsmateriell som kvalitets-stål og kulelager. Ombord var 147 menn og en kvinne. Skipet forlot Sverige 23. januar 1941, og ankom Storbritannia 25. januar samme år. Carl Iver Jensen mottok Order of the British Empire og Norges høyeste utmerkelse, Krigskorset, for hendelsen.